CELEX: 32018D0558
Language: hr
Date: 2018-03-20 00:00:00
Title: Odluka Političkog i sigurnosnog odbora (ZVSP) 2018/558 od 20. ožujka 2018. o produljenju mandata voditelja misije Europske unije za pomoć u integriranom upravljanju granicama u Libiji (EUBAM Libya) (EUBAM Libya/1/2018)

11.4.2018   
            
            
               HR
            
            
               Službeni list Europske unije
            
            
               L 93/3
            
         ODLUKA POLITIČKOG I SIGURNOSNOG ODBORA (ZVSP) 2018/558
   od 20. ožujka 2018.
   o produljenju mandata voditelja misije Europske unije za pomoć u integriranom upravljanju granicama u Libiji (EUBAM Libya) (EUBAM Libya/1/2018)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Odluku Vijeća 2013/233/ZVSP od 22. svibnja 2013. o misiji Europske unije za pomoć u integriranom upravljanju granicama u Libiji (EUBAM Libya) (1), a posebno njezin članak 9. stavak 1.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Na temelju članka 9. stavka 1. Odluke 2013/233/ZVSP Politički i sigurnosni odbor (PSO) ovlašten je, u skladu s člankom 38. Ugovora, donositi odgovarajuće odluke za potrebe izvršavanja političkog nadzora nad misijom Europske unije za pomoć u integriranom upravljanju granicama u Libiji (EUBAM Libya) i njezina strateškog usmjeravanja, uključujući odluku o imenovanju voditelja misije.
            
         
               (2)
            
            
               PSO je 18. srpnja 2017. donio Odluku (ZVSP) 2017/1401 (2) kojom je produljen mandat g. Vincenza TAGLIAFERRIJA kao voditelja misije EUBAM Libya od 22. kolovoza 2017. do 21. kolovoza 2018.
            
         
               (3)
            
            
               Vijeće je 17. srpnja 2017. donijelo Odluku (ZVSP) 2017/1342 (3) kojom je Odluka 2013/233/ZVSP izmijenjena te je njezina primjena produljena do 31. prosinca 2018.
            
         
               (4)
            
            
               Visoki predstavnik Unije za vanjske poslove i sigurnosnu politiku predložio je 26. veljače 2018. produljenje mandata g. Vincenza TAGLIAFERRIJA kao voditelja misije EUBAM Libya od 22. kolovoza 2018. do 31. prosinca 2018.,
            
         DONIO JE OVU ODLUKU:
   Članak 1.
   Mandat g. Vincenza TAGLIAFERRIJA kao voditelja misije EUBAM Libya produljuje se od 22. kolovoza 2018. do 31. prosinca 2018.
   Članak 2.
   Ova Odluka stupa na snagu 21. kolovoza 2018.
   
      Sastavljeno u Bruxellesu 20. ožujka 2018.
      
         
            Za Politički i sigurnosni odbor
         
         
            Predsjednik
         
         W. STEVENS
      
   
   
      (1)  SL L 138, 24.5.2013., str. 15.
   
      (2)  Odluka Političkog i sigurnosnog odbora (ZVSP) 2017/1401 od 18. srpnja 2017. o produljenju mandata voditelja misije Europske unije za pomoć u integriranom upravljanju granicama u Libiji (EUBAM Libya) (EUBAM Libya/1/2017) (SL L 199, 29.7.2017., str. 13.).
   
      (3)  Odluka Vijeća (ZVSP) 2017/1342 od 17. srpnja 2017. o izmjeni i produljenju Odluke 2013/233/ZVSP o misiji Europske unije za pomoć u integriranom upravljanju granicama u Libiji (EUBAM Libya) (SL L 185, 18.7.2017., str. 60.).